ÚRAD VLÁDY SLOVENSKEJ REPUBLIKY
                sekcia vládnej legislatívy

							         Na rokovanie vlády SR
                                                                                Dňa 22. februára 2006
                                                                                K materiálu 3488/2006
							         K bodu č. 19

S T A N O V I S K O
 
k návrhu zákona, ktorým sa mení a dopĺňa zákon č. 258/2001 Z. z. o spotrebiteľských úveroch a o zmene a doplnení zákona Slovenskej národnej rady č. 71/1986 Zb. o Slovenskej obchodnej inšpekcii  v znení neskorších predpisov– k novému zneniu

I.

   	Návrh zákona, ktorým sa mení a dopĺňa zákon č. 258/2001 Z. z. o spotrebiteľských úveroch a o zmene a doplnení zákona Slovenskej národnej rady č. 71/1986 Zb. o Slovenskej obchodnej inšpekcii  v znení neskorších predpisov predkladá na rokovanie vlády Slovenskej republiky podpredseda vlády a minister financií Slovenskej republiky Ivan Mikloš ako svoj iniciatívny návrh.

II.

Cieľom návrhu je jednak zvýšenie ochrany a informovanosti spotrebiteľa pri čerpaní spotrebiteľského úveru.

Návrh zákona bol predmetom riadneho pripomienkového konania a na rokovanie vlády SR sa predkladá bez rozporov.

Návrh zákona nebude mať negatívny finančný, ekonomický, environmentálny vplyv ani vplyv na zamestnanosť. 

III.

Legislatívna rada vlády SR prerokovala predmetný návrh na svojom zasadnutí dňa 21. februára 2006 ako Čl. I návrhu zákona, ktorým sa mení a dopĺňa zákon č. 258/2001 Z. z. o spotrebiteľských úveroch a o zmene a doplnení zákona Slovenskej národnej rady č. 71/1986 Zb. o Slovenskej obchodnej inšpekcii  v znení neskorších predpisov a ktorým sa mení a dopĺňa zákon č. 95/2002 Z. z.  o poisťovníctve a o zmene a doplnení niektorých zákonov v znení neskorších predpisov a odporučila návrh zákona predložiť na rokovanie vlády SR v novom znení ako samostatný návrh, v ktorom budú zapracované jej pripomienky a odporúčania.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu zákona, ktorým sa mení a dopĺňa zákon č. 258/2001 Z. z. o spotrebiteľských úveroch a o zmene a doplnení zákona Slovenskej národnej rady č. 71/1986 Zb. o Slovenskej obchodnej inšpekcii  v znení neskorších predpisov sú  všetky pripomienky Legislatívnej rady vlády Slovenskej republiky ( 3 pripomienky) zapracované.                                                                                 

Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh zákona, ktorým sa mení a dopĺňa zákon č. 258/2001 Z. z. o spotrebiteľských úveroch a o zmene a doplnení zákona Slovenskej národnej rady č. 71/1986 Zb. o Slovenskej obchodnej inšpekcii  v znení neskorších predpisov v predloženom znení schváliť.

Bratislava 21. februára 2006
Vypracoval: Martin Hatala

              Štefan  G r m a n
           		     generálny riaditeľ
	                                                            sekcie vládnej legislatívy